Tartu rattaralli

Tartu rattaralli on Ida-Euroopa suurim maanteeratturite võidusõit. Aastal 2013 oli ürituse lõpetajaid kokku 7689.

Tartu rattaralli programm hõlmab ka lastesõite, mis on maailma suurimaks lastele mõeldud rattaürituseks. 2013. aasta ametlikus protokollis on lastesõidu lõpetanud 3665 last.

Tartu rattarallit korraldab Klubi Tartu Maraton. Üritus on Tartu Maratoni Kuubiku sarja osavõistlus.

Võistlusel on kaks distantsi. Pika distantsi (sõltuvalt aastast umbes 130–140 km) start antakse Tartus. Distants kulgeb läbi Otepää, Elva ning jõuab otsaga tagasi Tartusse. Üle aasta lisandub distantsile Postitee. Lühem distants (sõltuvalt aastast umbes 60–70 km) algab samuti Tartust, kuid keerab Pangodis Elva poole ja jõuab sealt väiksema paunaga tagasi Tartusse.

Tartu rattarallil osalevad nii elukutselised maanteeratturid kui ka harrastajad.

 Lasteüritused 
Klubi Tartu Maraton viib läbi lasteüritusi juba aastast 1983. Tartu rattaralli juurde kuuluvad Tillusõit ja Miniralli.

 TILLUsõit 
Vanusegrupid ja distantsid:
Kuni 3-aastased 500 m;
4-aastased 500 m;
5-aastased 1,1 km; 
6-aastased 1,1 km 

 MINIralli 
Vanusegrupid ja distantsid:
7-8-aastased 5,2 km;
9-aastased ja vanemad 10,5 km

 Tartu rattaralli ajalugu 
Aastail, mil olümpiavõitja ja maailmameister Aavo Pikkuus oli jalgrattaspordi Eestis oma efektsete võitudega väga populaarseks muutnud, sündis mõte suusamaratoni kõrvale ellu kutsuda ka analoogne rattasõit. Jalgratturitepoolseks eestvedajaks oli treener Rein Kirsipuu.
Esimene Tartu rattaralli startis 1982. aasta maikuus Tartu Raekoja platsilt ja selle lõpetas 362 ratturit. Enne esimest rallit peeti maha pikki ja tuliseid vaidlusi distantsi pikkuse ning raskuse üle. Kuna pikamaasõite polnud Eestis varem korraldatud, peljati liiga pika ning keerulise rajaga võistlejaid ehmatada. Kui 46,7 km pikkuse esimese võistluse osalejad Põlvas finišeerisid, veendusid korraldajad, et hirm oli asjatu: ratturid pöörasid finišis otsa ringi ja sõitsid ratastel Tartusse tagasi. Neilt edasi kandunud positiivne sõnum tõi järgmisel aastal kohale ligi 1000 ratturit. Starti tuldi väga erinevate sõiduvahenditega, mistõttu toimus arvestus erinevates rattaklassides: maantee-, võistlus-, tandem- ja kokkupandavatele ratastele.

Rattaralli rada on läbi aegade olnud erinev. Viimasel ajal on kinnistunud kaks ligikaudu 130 km pikkust trassi, mida kasutatakse üle aasta: esimene neist mis suundub Tartust Otepää ümbruse kaunile mägismaale ning kulgeb Elva kaudu taas Tartusse tagasi, ning teine, viib ratturid Tartust vanale Võru maanteele ehk Postiteele ja sealt läbi Otepää Tartusse tagasi. 2007. aastal sõideti Tartu rattaralli tavatrassil tehtavate teetööde tõttu esimeste rallide radadel: Tartust Põlva poole, siis Liivalt mööda vana Võru maanteed Kanepisse ja sealt edasi Otepää kaudu tagasi Tartusse. Selline vaheldus sai osavõtjate poolt sooja vastuvõtu ja nii otsustatigi üle aasta trassi vahetada. 

Stardi-finišipaik on nüüdseks kinnistunud Tartu kesklinna, Aura veekeskuse juurde.

Tartu rattaralli ligikaudu 130 km pikkusele põhidistantsile lisaks on kõikidele jõukohase rahvasõiduna ligikaudu 70 km pikkune lühidistants. Päev enne põhisõite toimuvad alates 1983. aastast tavapärased lasteüritused, TILLUsõit ja MINIralli, mil Tartu tänavaile koguneb aukartustäratav hulk väikesi rattureid – 2011. aastal koguni üle 2900. Tegu on kindlasti maailma suurima ja ainulaadseima laste rattaüritusega.

Aastail 1984–1989 võttis Tartu rattaralli üritustest osa 3000–4000 spordisõpra. Poliitiliste muutuste perioodil ja seoses majanduse langusega vähenes osavõtjate arv drastiliselt. Tartu rattaralli järjepidevus siiski ei kadunud ja uus tõus algas 1998.–1999. aastal. Nüüdseks on Tartu rattarallil osalejate arv jõudnud taas 4000-ni, ürituse mainet tõstavad rattasõidul osalevad poolsada elukutselist jalgratturit. Harrastajate jaoks on see jäänud siiani eelkõige võistluseks iseenda, naabrimehe või sõpradega. 

Tartu rattaralli, mis on olnud eeskujuks teiste samalaadsete võistluste sünniks Eestis, on säilitanud oma positsiooni kui lähiriikide suurim maanteerattavõistlus. Koos UCI Europe Touri 1.1. klassi võistlustega on see mai viimast nädalavahetust hõlmava rattafestivali Estonian Cycling Weekend finaalürituseks. 

 Tähtsamad sündmused 
 1982 – Tartu Raekoja platsilt anti esimese Tartu rattaralli start, 362 lõpetajat, finišeeriti Põlvas.
 1983 – programmi lisati ka lühem, ligikaudu 70 km pikkune distants ja lastele mõeldud TILLUsõit ja MINIralli.
 2002 – korraldati Tartu rattaralli programmi raames rahvusvahelisse UCI kalendrisse kuuluva 1.5 kategooria võidusõit Tartu GP, mis oli esimene sellise tunnustuse saanud võistlus Balti riikides.
 2002 – motiveerimaks elukutseliste klubisid suhteliselt kauget reisi ette võtma, sündis 2002. aastal kolmest võidusõidust koosnev üritus Estonian Cycling Weekend.
 2013 – sündis Tour of Estonia ehk Eestimaa velotuur.

 Põhidistants 
 AastaDistantsRegistreerunuidLõpetajaidNeist naisiVälismaalasiMeeste võitjaRiikAegNaiste võitja (üldkoht)RiikAeg 198246,7 km*362330Oleg Ljadov EST1:03.30Erika Salumäe (42)EST1:11.20 1983101 km*8686648Mihkel JoosepEST2:08.28Anda Kirilova (154)LAT2:50.00 1984101 km*1786164203Riho SuunEST2:15.06Tatjana Tshirkina (54)2:24.58 1985106 km*188973222Arvi TammesaluEST2:26.07Inguna Putninja (33)LAT2:39.14 1986122 km*2199174262Toomas KirsipuuEST2:45.18Inguna Putninja (103)LAT3:16.36 1987122 km*2204126402Vladimir PoltoratskiKAZ2:50.22Elita Gusaka (251)LAT3:44.49 1988122 km*177882302Uldis AnsonsLAT2:44.32Tatjana Volkova (79)RUS3:02.45 1989122 km*156680352Arnolds UdrisLAT2:56.39Galina Naumova (226)RUS3:34.51 1990129 km*116877306Lauri ResikEST3:00.05Lilja Beljajeva (100)RUS3:31.58 1991129 km*92956202Jaan KirsipuuEST*Tiina PallasEST* 1992117 km*4511862Janek ErmelEST2:53.38Tiina Pallas (60)EST3:10.30 1993120 km*3841918Lauri ResikEST3:00.26Siiri Plaan (52)EST3:06.03 1994120 km*2801433Marko RebaneEST3:09.04Tiina Pallas (62)EST3:49.14 1995124 km*3341628Margus SalumetsEST3:14.28Riina Toomis (79)EST3:49.37 1996162 km*2421113Janek ErmelEST4:11.39Tiina Pallas (36)EST4:50.10 1997171 km*2161010Lauri ResikEST4:46.22Riina Toomis (39)EST5:25.21 1998171 km*173153Alges MaasikmetsEST4:15.14Tiina Pallas (64)EST5:27.00 1999136 km*6424332Lauri AusEST3:19.34Riina Toomis (91)EST3:37.10 2000136 km*6442841Jaan KirsipuuEST3:12.58Riina Toomis (74)EST3:30.28 2001136 km9037793375Jacky DurandFRA3:20.59Riina Toomis (83)EST3:41.48 2002133 km102389735121Janek TombakEST3:02.52Grete Pedmanson (Treier) (153)EST3:30.24 2003133 km106591357113Erki PütsepEST3:06.22Grete Treier (144)EST3:38.21 2004133 km12019774391Jaan KirsipuuEST3:07.33Grete Treier (115)EST3:26.35 2005133 km12579604876Andrus AugEST3:10:11.7Evelin Ansip (233)EST3:44:33.8 2006133 km1496129245166Alexandr KhatuntsevRUS3:00:38.9Laura Lepasalu (100)EST3:07:28.3 2007126 km1645144574198Lukasz Podolski POL2:49:21.4Grete Treier (68)EST2:51:37.5 2008133 km1786149464219Aidis Kruopis LTU3:07:12Liisa Ehrberg (210)EST3:32:29 2009125 km1869164284194Janek TombakEST2:52:08Maaris Meier (74)EST2:58:48 2010133 km2048183993225Vytautas KaupasLTU3:04:01Grete Treier (38)EST3:04:28 2011135 km2067181799230Jimmy Rönn SWE3:04:06Liisi Rist (109)EST3:11:18 2012137 km21151894133257Rene JoergensenDEN2:59:34Grete Treier (32)EST3:01:53 2013135 km21081874122205Gert JõeäärEST3:07:37Grete Treier (40)EST3:11:54

 Lühike distants 
 AastaDistantsRegistreerunuidLõpetajaidNeist naisiVälismaalasi 199662 km*108 199762 km*19140 199862 km*459118 199962 km*994270 200064 km*134535829 200164 km1720155239050 200264 km1878170943054 200369 km1652148035141 200469 km1681148734146 200569 km1628143234752 200669 km1598145236343 200761 km1749160744551 200869 km1906171246655 200961 km1977181652038 201071 km2001185953453 201165 km2140196552471 201274 km2247205453794 201365 km2239207260089

 Lastesõidud 
 Aasta  MINIralli  TILLUsõit 19841101 19851314 19861232 1987985366 1988785357 1989772381 1990657482 1991398374 1992398261 19938685 19946054 1995107100 1996110105 1997172189 1998356215 1999545346 2000276266 2001274357 2002277339 2003423438 2004486564 2005392471 2006524590 2007638541 2008695708 20091063854 201011951376 201113751579 201214701928 201313762289

Vaata ka
Klubi Tartu Maraton
Tartu linnamaraton
Tartu maastikumaraton (endine Tartu jooksumaraton)
Tartu maraton
Tartu rattamaraton
Tartu rulluisumaraton
Tartu sügisjooks

 Välislingid
Klubi Tartu Maraton veebileht 

Kategooria:Tartu üritused
Kategooria:Eesti jalgrattavõistlused
Kategooria:Tartu sport